Jan Bjedrich Fryco jo se w Gołkojcach ako syn faraja naroźił. Wót 1752 až do 1757 won we Wjerbnje pśi pjatkarju žywy był. Nejpjerwjej až do 1761 won jo był wuknik na gymnaziumje w Chóśebuzu a potom w Lubinje. W lětach 1766–1769 won jo studěrował teologiju w měsće Halle. Tam wón jo źěłał teke ako informator (wucabnik) we Franckowej syrotowni. Po studiumje wón chojźił slědk do Łužyce (01.03.1768). We Wětošowje wón źěłał až do 1773 ako rektor a archidiakon. 1773–1778 won jo był faraŕ w Korjenju a wot 1778 až do 1808 w Gołkojcach. W 1791 wón jo skóńcył pśełožk Starego Testamenta do serbskeje rěcy, ale toś ten pśełožk akle 5 lět pózdźej, w lěśe 1796 jo mogał wótśišćany byś.